Title: Hercegovac s razlogom
Description: Knjiga Hercegovac s razlogom zbirka je tekstova što su pod tim krovnim nazivom objavljivani na mostarskom portalu dnevnik.ba (ranije pincom.info). Ovim kolumnama dodano je i nekoliko putopisnih tekstova objavljenih u godišnjaku Ogranka Matice Hrvatske Grude, te, kao prilog, jedna kratka ratna priča iz istoga zbornika. Tekstovi u knjizi poredani su uglavnom kronološkim redom svoga nastajanja, od prvoga u jesen 2006., do zadnjega u jesen 2012. godine. Neposredni povod za pisanje prvoga teksta (Da Željka Komšića nema, trebalo bi ga izmisliti!) bila je do tada neviđena prijevara na izborima za članove Predsjedništva Bosne i Hercegovine. Općenito, pritisnuti sudskim procesima za ratna događanja i kasniji pokušaj uspostave samouprave, Hrvati (osobito njihovi politički predstavnici) su gotovo nijemo promatrali sustavno urušavanje ionako neravnopravne ustavne pozicije.
Subjects: Political culture, Sources, Constitutional history, Croats, Legal status, laws